text: Destaquem - 7itria.cat
  Innovació a la cuina
  Menús i revista trimestral
  Inici Qui som Centres Educatius -- Menjadors Escolars ---- Servim-nos com a casa ---- El menjador que jo somio ---- Conviure a l'escola ---- Innovació a la cuina -- Extraescolars -- Activitats de vacances Famílies -- Menús i revista trimestral -- Intranet Famílies Treballadors -- Ens formem -- Borsa de treball -- Portal treballadors -- Comandes Contacta'ns -- Formulari -- Mapa
  /Destaquem
  Destaquem!!!
  Bon dia, us podeu inscriure a les colònies seguint el següent enllaç:
  Us presentem el projecte "Conviure a l'Escola", un projecte educatiu de convivència fonamentat en l'autonomia com a eina per prevenir i resoldre conflictes.
  Després d'anys d'experiència, vivint i observant les relacions que s'estableixen dins el marc del menjador escolar, i vista la necessitat de generar un clima positiu per tal de construir una convivència democràtica dins d'aquest espai, neix aquest projecte amb la voluntat de donar eines i recursos al personal educatiu dels centres per facilitar la convivència a l'escola en el temps de migdia.
  Difícilment, avui dia, trobem espais on el nen pugui socialitzar-se sense trobar en la figura adulta l'eix de l'activitat. El menjador escolar pot esdevenir un d'aquests espais, on l'educador faci funcions de guia i expert moral, que conjuntament amb els nens, ajudin a la construcció de valors propis i al respecte i evolució dels valors comuns.
  On la participació i la convivència siguin un fet diferencial.
  Educar entenent que la consciència és una eina de treball que tot esser humà té i que li permet actuar davant els conflictes, desenvolupar un judici moral i saber què és correcte i què no, assolir una comprensió crítica i autoregular el seu comportament en funció del que un vol, però respectant els valors que ens fan ser persones.
  El menjador escolar configura un espai/temps prou ampli per aprofundir en aspectes tan importants socialment com la convivència, un espai on es generen moltes emocions i que hem d'aprendre a gestionar-les de forma positiva.
  Conviure a l'escola, es tracta d'imaginar un espai convivencial, inclusiu, que mitjançant la participació generi noves formes de relació entre els infants i educadors, i on l'aprenentatge i els processos que en faciliten el desenvolupament formin part de la mateixa acció educativa. Un menjador escolar on l'infant prengui responsabilitats envers ell mateix i el grup.
  Una participació guiada, on s'entén l'educació com un procés de construcció que neix i té el seu sentit en la col·laboració, la corresponsabilitat i l'adquisició de capacitats morals i guies de valor rellevants en el seu grup social.
  El joc i el temps de lleure són una magnífica oportunitat perquè els nens aprenguin i construeixin la seva identitat moral, de forma recíproca els seus educadors, de forma extensiva la seva escola i la societat.
  Un temps de lleure com a lloc per desenvolupar la ciutadania, la humanització, i com a centre de pràctica activa d'aquesta mateixa.
  Una aprenentatge democràtic que mai s'imposa sinó que es construeix. Una norma que no s'imposa sinó que es consensua. Un menjador convivencial, acollidor i afectuós, on el clima relacional tingui un caràcter positiu i l'empoderament esdevingui realitat.
  Us informem que degut a la incorporació de peix fresc en els menús, i la complexitat en el repartiment d'aquest a tots els centres educatius, actualment disposem de diferents revistes base. Podeu accedir-hi des de l'accés a la intranet famílies o bé a través del codi d'escola per aquelles escoles que no disposen d'intranet.
  Disculpeu les molèsties i bon profit!
  es de 7 i Tria, creiem que el menjador escolar ha d'apostar per un servei integral que englobi des de contractació, gestió i seguiment de l'equip de monitoratge, de l'equip de cuina i la gestió pròpia del servei.
  La contractació pot ser:
  Servei Gestió Integral de Menjador
  L'acte de menjar i seure a taula en col·lectivitat forma part del procés educatiu dels infants. 7 i Tria es fa ressò dels canvis soferts en la nostra societat i proposa un temps de migdia on el nen/a sigui l'eix fonamental del servei, tot tenint en compte la col.laboració amb les families i amb la línea pedagógica del centre.
  La nostra és una tasca conjunta, on tots participem per tal d'oferir al nen/a una nutrició equilibrada i un desenvolupament personal autònom.
  Des de 7 i Tria, apostem per un projecte pedagògic emmarcat dins de tres àrees d'intervenció educativa :
  Àrea de nutrició i dietètica: alimentació
  Àrea de socialització: hàbits, normes i valors
  Àrea de lleure i oci: jocs i activitats
  Directiva Europea de Privacitat Electrònica
  Fem servir cookies per millorar la nostra plana WEB i la vostra experiència fent-la servir. Al navegar per ella, comprenem que accepteu que podem desar aquest tipus de cookies al vostre dispositiu.